15.2.2022.
LV
Eiropas Savienības Oficiālais Vēstnesis
L 33/35
Norādījumi “Gaisa kuģa atbilstības apliecinājuma – EASA 52. veidlapas” aizpildīšanai 1.
MĒRĶIS UN DARBĪBAS JOMA 1.1.
Tāda gaisa kuģa atbilstības apliecinājuma izmantošana, ko izdevusi ražošanas organizācija, kura ražo saskaņā ar 21. daļas A iedaļas F apakšiedaļu, ir aprakstīta 21.A.130. punktā un saistītajos pieņemamajos līdzekļos atbilstības panākšanai. 1.2.
Saskaņā ar 21. daļas A iedaļas G apakšiedaļu izdotā gaisa kuģa atbilstības apliecinājuma (EASA 52. veidlapa) nolūks ir dot iespēju atbilstoša ražošanas organizācijas apstiprinājuma sertifikāta turētājam izmantot prerogatīvu saņemt no reģistrācijas dalībvalsts kompetentās iestādes katra atsevišķa gaisa kuģa lidojumderīguma sertifikātu un, pēc pieprasījuma, trokšņa līmeņa sertifikātu.
2.
VISPĀRĪGI NOTEIKUMI 2.1.
Atbilstības apliecinājumam, arī aiļu numuriem un katras ailes novietojumam, jāatbilst paraugam.
Tomēr katras ailes izmēru drīkst mainīt atbilstoši konkrētajam pieteikumam, taču ne tik lielā mērā, ka atbilstības apliecinājums kļūtu neatpazīstams.
Šaubu gadījumā jāsazinās ar kompetento iestādi. 2.2.
Atbilstības apliecinājumam ir jābūt vai nu iepriekš iespiestam, vai datorģenerētam, taču abos gadījumos līniju un rakstzīmju drukājumiem jābūt skaidriem un salasāmiem.
Ir atļauts iepriekš iespiests formulējums, kas atbilst pievienotajam paraugam, taču nekādi citi sertifikācijas apliecinājumi nav atļauti. 2.3.
Apliecinājumu var vai nu aizpildīt ar rakstāmmašīnu/izdrukāt no datora, vai aizpildīt ar roku drukātiem burtiem, tādējādi atvieglojot lasīšanu.
Ir pieļaujama angļu valoda un attiecīgā gadījumā viena vai vairākas izdevējas dalībvalsts valodas. 2.4.
Apstiprinātajai ražošanas organizācijai ir jāsaglabā apliecinājuma kopija un visi vērā ņemtie pielikumi.
3.
ATBILSTĪBAS APLIECINĀJUMA AIZPILDĪŠANA, KO VEIC DOKUMENTA SASTĀDĪTĀJS 3.1.
Lai dokuments būtu derīgs apliecinājums, visām ailēm jābūt aizpildītām. 3.2.
Atbilstības apliecinājumu reģistrācijas dalībvalsts kompetentajai iestādei drīkst izdot tikai tad, ja gaisa kuģa projekts un tajā uzstādītie ražojumi ir apstiprināti. 3.3.
Informāciju, kas prasīta 9., 10., 11., 12., 13. un 14. ailē, var sniegt ar norādi uz atsevišķiem identificētiem dokumentiem, ko glabā ražošanas organizācija, ja vien kompetentā iestāde nepiekrīt citai kārtībai. 3.4.
Šajā atbilstības apliecinājumā nav paredzēts ietvert tādas aprīkojuma vienības, ko var prasīt uzstādīt, lai atbilstu piemērojamiem ekspluatācijas noteikumiem.
Tomēr dažas no šīm atsevišķajām vienībām var iekļaut 10. ailē vai apstiprinātajā tipa projektā.
Dokumentu sastādītājiem tāpēc tiek atgādināts par viņu atbildību nodrošināt savu konkrēto darbību atbilstību piemērojamajiem ekspluatācijas noteikumiem.
1. aile
Ražotājvalsts nosaukums.
2. aile
Kompetentā iestāde, ar kuras atļauju atbilstības apliecinājums ir izdots.
3. aile
Apliecinājuma kontroles un izsekojamības nolūkā šajā ailē jābūt iepriekš iespiestam unikālam sērijas numuram.
Izņēmums ir datorģenerēts dokuments: numuram nav jābūt iepriekš iespiestam, ja dators ir ieprogrammēts unikāla numura ģenerēšanai un drukāšanai.
4. aile
Pilns tās organizācijas nosaukums un atrašanās vietas adrese, kas izdod apliecinājumu.
Šī aile var būt iepriekš iespiesta.
Ir atļauti logotipi utt., ja logotipus utt.
var ietilpināt šajā ailē.